En e vloavezhioù diwezhañ ech orgedas Lope de Vega ouzh Marta de Nevares, ur sakrilaj dre ma oa bet beleget; ur gêr a vaouez e oa, glas-gwer he lagad, evel a lavar Lope er barzhonegoù a savas dezhi ha ma reas-eñ Amarilis pe Marcia Leonarda anezhi, evel en Novelas skrivet eviti. En amzerioù-se eus e vuhez e skrivas barzhoniezh fentus ha flemmus dreist-holl, liv ar brederouriezh warni.